**VEC: Solidarita ETUCE (Európsky odborový výbor pre vzdelávanie) so svojim členom OZPŠaV na Slovensku**

Drahí kolegovia,

ETUCE by touto cestou chcel vyjadriť svoju podporu členom Odborového zväzu pracovníkov školstva a vedy na Slovensku v deň Vášho zhromaždenia na podporu zlepšenia financovania školstva. V tento deň Vám prejavujeme našu solidaritu a chceme Vás povzbudiť, aby ste pokračovali vo Vašej snahe o pozdvihnutie statusu učiteľskej profesie vo Vašej krajine.

ETUCE podporuje Vaše požiadavky na zavedenie systematického zvyšovania finančných prostriedkov do školstva, ako aj Vašu výzvu na zvýšenie platov v rezorte školstva. Odmeňovanie v školstve musí byť prehodnotené, keďže veľa učiteľov a iných pracovníkov v školstve žije na hranici chudoby. Vaša snaha o zvýšenie reálnych platov učiteľov a ostatných zamestnancov školstva je úplne oprávnená.

ETUCE tiež podporuje Vašu požiadavku na postupné zvyšovanie finančných prostriedkov do školstva do úrovne najmenej 6 % HDP ako aj Vašu výzvu na umožnenie kvalitného vzdelávania pre všetkých.

Budúcnosť Vašej krajiny závisí na vysokej kvalite vzdelávania. ETUCE vyzýva vládu Slovenskej republiky, aby si uvedomila hodnotu vzdelávania a prehodnotila prerozdeľovanie zdrojov do tejto oblasti. Tí, ktorí zabezpečujú budúcnosť tejto krajiny – učitelia a pracovníci v školstve - musia byť vo svojej snahe podporovaní.

Za ETUCE,

Martin Rømer

Európsky riaditeľ